Værdien af den danske minkeksport styrtdykker i år.

I de gyldne år omkring 2013 nåede eksportværdien helt op på 13 mia.kr. Siden har priserne været i frit fald, og branchens eksport dykker i år yderligere 2 mia. kr. til 5,5 mia. kr. - det laveste niveau siden 2009.

Det viser nye opgørelser fra minkavlernes salgsselskab, Kopenhagen Fur, i følge Jyllandsposten.

Mandag afsluttede Kopenhagen Fur sæsonens sidste auktion

Opgørelserne fra Kopenhagen Fur viser, at den gennemsnitlige salgspris på danske minkskind er faldet fra 262 kr. i 2017 til 223 kr. i år.

Til sammenligning var gennemsnitsprisen 612 kr. i jubelåret 2013.

De voldsomme prisfald skyldes, at den globale produktion af minkskind voksede eksplosivt i årene frem mod 2016. Efterspørgslen steg ikke i samme tempo, og derfor blev der opbygget store lagre af skind.